గౌరవ్ గొగోయ్

గౌరవ్ గొగోయ్ (జననం 1982 సెప్టెంబరు 4) భారతదేశానికి చెందిన రాజకీయ నాయకుడు. ఆయన మూడుసార్లు లోక్‌సభ సభ్యుడిగా ఎన్నికై 2020 నుండి 2024 వరకు లోక్‌సభలో భారత జాతీయ కాంగ్రెస్‌కు ఉప నాయకుడిగా పనిచేశాడు.

గౌరవ్ గొగోయ్‌ను 2023 రాజస్థాన్ ఎన్నికల స్క్రీనింగ్ కమిటీ చైర్మన్‌గా కాంగ్రెస్ హై కమాండ్ నియమించింది. గౌరవ్ గొగోయ్ లోక్‌సభలో 2023 ఆగస్టు 8న రెండో మోదీ మంత్రివర్గంపై అవిశ్వాస తీర్మానాన్ని ప్రవేశపెట్టారు.
జననం, విద్యాభాస్యం
గౌరవ్ గొగోయ్ 1982 సెప్టెంబరు 4న తరుణ్ గొగోయ్, డాలీ గొగోయ్ దంపతులకు జన్మించాడు. ఆయన ఢిల్లీలోని సెయింట్ కొలంబా స్కూల్లో గ్రాడ్యుయేషన్ పూర్తి చేసిన తర్వాత బీటెక్ చేశాడు. ఆయన ఆ తర్వాత 2004లో ఇంద్రప్రస్థ యూనివర్శిటీలో ఎలక్ట్రానిక్స్ అండ్ కమ్యూనికేషన్ ఇంజినీరింగ్ మార్కెటింగ్ టీమ్‌లో చేరాడు. తరువాత గౌరవ్ గొగోయ్ అమెరికాలో పబ్లిక్ అడ్మినిస్ట్రేషన్ పూర్తి చేశాడు.

 వ్యక్తిగత జీవితం 
గౌరవ్ 2013లో ఎలిజబెత్ కోల్‌బర్న్‌ను వివాహం చేసుకున్నాడు. ఆయనకు ఒక కొడుకు, కూతురు ఉన్నారు. గౌరవ్ గొగోయ్ తండ్రి తరుణ్ గొగోయ్ 2001 నుండి 2016 వరకు అస్సాం ముఖ్యమంత్రిగా పనిచేశాడు. ఆయన మేనమామ గణేష్ గొగోయ్ ప్రసిద్ధ కవి, ఒక మేనమామ పరణ్ బార్బరువా సినిమా నిర్మాత & కజిన్ ప్రేరణ బార్బరువా సినిమా దర్శకుడు.

రాజకీయ జీవితం
గౌరవ్ గొగోయ్ 2014లో తన తండ్రి తరుణ్ గొగోయ్ అడుగుజాడల్లో కాంగ్రెస్‌ పార్టీ ద్వారా రాజకీయాల్లోకి వచ్చి 2014లో జరిగిన లోక్‌సభ ఎన్నికల్లో కలియాబోర్ నుండి పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన ఆ తరువాత 2019, 2024లో లోక్‌సభ ఎన్నికల్లో గెలిచి హ్యాట్రిక్ సాధించాడు. గౌరవ్ 2020 నుండి 2024 వరకు లోక్‌సభలో భారత జాతీయ కాంగ్రెస్‌కు ఉప నాయకుడిగా పనిచేశాడు.

మూలాలు

వర్గం:అసోం రాజకీయ నాయకులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:అసోం వ్యక్తులు